–unionin yleiseen talousarvioon sovellettavista varainhoitosäännöistä 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 ja erityisesti sen 41 artiklan,

LTE:ssä nro 4/2017 esitetään, että vuoden 2017 yleiseen talousarvioon otetaan 1 166 797 579 euroa maksusitoumus- ja maksumäärärahoina kattamaan solidaarisuusrahaston käyttöönotosta johtuva määrärahatarve. Määrässä on jo otettu huomioon vuonna 2016 maksettu ennakko (30 000 000 euroa).

2.Rahoitus solidaarisuusrahaston vuosien 2016, 2017 ja 2018 määrärahoista

Solidaarisuusrahastosta oli vuoden 2017 alussa käytettävissä yhteensä 1 115 121 612 euroa. Määrä koostui monivuotisen rahoituskehyksen vahvistamisesta annetun asetuksen, jäljempänä ’rahoituskehysasetus’, 10 artiklan 1 kohdan mukaisesta vuoden 2017 rahoitusosuudesta (563 081 210 euroa, eli 500 000 000 euroa vuoden 2011 hintoina) sekä vuoden 2016 koko rahoitusosuudesta (552 040 402 euroa, eli 500 000 000 euroa vuoden 2011 hintoina), joka oli jäänyt käyttämättä ja siirrettiin seuraavalle vuodelle rahoituskehysasetuksen 10 artiklan 2 kohdan mukaisesti.

Tässä vaiheessa vuotta 2017 voidaan ottaa käyttöön 902 826 499 euron määrä. Kyseessä on solidaarisuusrahastosta vuoden 2017 alussa käytettävissä ollut kokonaismäärä (1 115 121 612 euroa), josta on vähennetty edellinen käyttöön otettu määrä (71 524 810 euroa) sekä 140 770 303 euron määrä, joka vastaa 25 prosentin osuutta vuoden 2017 vuotuisista määrärahoista. Tämä 25 prosentin osuus määrärahoista on rahoituskehysasetuksen 10 artiklan 1 kohdan mukaisesti pidettävä varalla 1. päivään lokakuuta 2017 saakka mahdollisia myöhemmässä vaiheessa vuotta ilmeneviä tarpeita varten.

Tämä määrä ei riitä kattamaan solidaarisuusrahastossa käytettävissä olevien kaikkien määrärahojen käyttöönottoa Italian hyväksi. Komissio katsoo kuitenkin, että rahoituskehysasetuksen 10 artiklan 2 kohdan edellytykset täyttyvät, ja esittää, että erotus eli 293 971 080 euroa (1 196 797 579 euroa, josta on vähennetty vuoden 2017 määrärahoista osoitettavat 902 826 499 euroa) katetaan vuonna 2018 käytettävissä olevasta määrästä.

3.Vuoden 2017 talousarvion sisältyvä määrärahapyyntö

Koska tätä solidaarisuusrahastosta annettavaa tukea varten on vuonna 2016 maksettu jo 30 000 000 euroa ennakkoa, komissio ehdottaa, että vuoden 2017 talousarviota muutetaan lisäämällä momentille 13 06 01 ”Apu jäsenvaltioille sellaisen suuren luonnonkatastrofin yhteydessä, jolla on vakavia vaikutuksia elinoloihin, luonnonympäristöön tai talouselämään” 1 166 797 579 euroa sekä maksusitoumus- että maksumäärärahoina.

Kun otetaan huomioon ennen toimenpiteen päättämistä saatujen välimaksupyyntöjen määrä, komissio ehdottaa, että tätä solidaarisuusrahastosta annettavaa tukea varten tarvittavat maksumäärärahat kohdennetaan kokonaisuudessaan uudelleen vuoden 2017 talousarviossa. Lisäksi komissio esittää, että negatiivisesta varauksesta lisätalousarviolla nro 1/2017 käyttöön otettu määrä (70 402 434 euroa) korvataan vuosien 2007–2013 rakennerahasto-ohjelmia koskevista budjettikohdista.



Solidaarisuusrahastosta annettavan tuen yhteydessä esitetään muutoksia seuraaviin budjettikohtiin:

Määrät (euroa) Budjettikohta Nimi Maksusitoumusmäärärahat Maksumäärärahat 13 03 16 Euroopan aluekehitysrahaston (EAKR) toimien loppuun saattaminen – Lähentyminen –915 477 000 13 03 18 Euroopan aluekehitysrahaston (EAKR) toimien loppuun saattaminen – Alueellinen kilpailukyky ja työllisyys 0 –23 165 000 13 03 19 Euroopan aluekehitysrahaston (EAKR) toimien loppuun saattaminen – Euroopan alueiden välinen yhteistyö 0 –42 508 000 13 04 02 Koheesiorahaston hankkeiden loppuun saattaminen (2007–2013) 0 –256 050 013 13 06 01 Apu jäsenvaltioille sellaisen suuren luonnonkatastrofin yhteydessä, jolla on vakavia vaikutuksia elinoloihin, luonnonympäristöön tai talouselämään 1 166 797 579 1 166 797 579 40 03 01 Negatiivinen varaus 0 70 402 434 Yhteensä 1 166 797 579 0





4.Tiivistelmätaulukko monivuotisen rahoituskehyksen otsakkeittain